Návrh na zmenu schválenej systemizácie na rok 2004 v nadväznosti na uznesenie vlády Slovenskej republiky č. 328/2004

Vláda Slovenskej republiky uznesením č. 328/2004 k využitiu limitovanej technickej asistencie na refundáciu oprávnených výdavkov a použitie refundovaných prostriedkov v bode B. 1. zvýšila administratívne kapacity týkajúce sa implementácie štrukturálnych fondov a Kohézneho fondu postupne podľa výšky refundovaných prostriedkov v nadväznosti na skutočne vyplatený objem mzdových prostriedkov.

Úrad pre štátnu službu v spolupráci so služobnými úradmi pripravil návrh zmien v systemizácii na rok 2004. Z celkového počtu 93 pracovných miest na príslušných ministerstvách bolo určených 89 štátnozamestnaneckých miest nasledovne: 

Rozpočtová kapitola | Počet pracovných miest v zmysle uznesenia č. 328/2004 | z toho v štátnej službe
Ministerstvo výstavby a regionálneho rozvoja SR | 36 | 36
Ministerstvo životného prostredia SR | 10 | 10
Ministerstvo práce, sociálnych vecí a rodiny SR | 21 | 17
Ministerstvo školstva SR | 8 | 8
Ministerstvo pôdohospodárstva SR   (vrátane PPA)* | 18 | 18

          Na rokovaní vlády Slovenskej republiky uplatnilo návrh na zvýšenie počtu o 15 štátnozamestnaneckých miest Ministerstvo hospodárstva Slovenskej republiky, ktorý bol akceptovaný.

          Postup refundácie platov zamestnancov v súvislosti s počtom nových pracovných miest bol predmetom schvaľovania materiálu „Využitie limitovanej technickej asistencie na refundáciu oprávnených výdavkov a použitie refundovaných prostriedkov“  k uzneseniu vlády Slovenskej republiky č. 328/2004. Vzhľadom na refundáciu skutočných výdavkov na mzdy a platy, nie je súčasťou návrhu na zmenu systemizácie objem prostriedkov na platy štátnych zamestnancov, ktorých zmena bude vykonaná následne na základe žiadosti príslušnej rozpočtovej kapitoly.

Návrh na zmenu schválenej systemizácie na rok 2004 podľa funkcií je v prílohe.